Zuma gee aandag aan OB-verslag, spertyd geignoreerPresident Jacob Zuma. Foto: GCIS Zuma en die minister van openbare werke, Gwen Mahlangu-Nkabinde, het tot Maandag om middernag gehad om op die openbare beskermer se verslag te reageer. Die openbare beskermer, Thuli Madonsela, het Zuma en Mahlangu-Nkabinde 60 dae gegee om op die verslag te reageer. Madonsela het onder meer bevind dat die polisie twee onwettige huurooreenkomste ter waarde van R1,8 miljard aangegaan het. Sy het ook bevind dat Mahlangu-Nkabinde en die nasionale polisiehoof, Bheki Cele, onregmatig en onwettig opgetree het. Zuma se kantoor sê in ŉ verklaring die persone wat in die verslag genoem is, is die geleentheid gegun om te reageer soos wat dit van die wet vereis. Die verklaring sê verder dat Zuma die verslag baie ernstig opneem en dus nie besluit het om oorhaastig op te tree nie.